ISANG SERYE MULA SA NETFLIX
SA ALAALA NI JERZY TRELA 1942-2022
HUWEBES, IKA-SAMPU NG HULYO 1997, DOMANIEWO
Nasaan na ang lintik na resetang iyon?
HULYO 1972, ILOG OLAWA
Ang pagpapasabog ng mga sabal sa Domaniewo ay nagbunga ng baha sa Planta ng Latka.
Bilang resulta, ang kawan ng 370 baka sa Domaniewo ay nasaktan.
Tinatantiya pa rin ang kabuuang pinsala…
Galing kaya ito sa bakang iyon?
May makapagsasabi ba sa akin kung bakit walang may alam
na mayroong Planta ng Gatas ng Latka sa Domaniewo?
Sa kasamaang palad, hindi iyon markado sa aming mga mapa.
Kasing liit ba iyon ng langaw?!
Kaya hindi ninyo napansin?
Sinabihan na kitang huwag magtiwala sa babaeng iyon, sa Tremer na iyon.
-Ano ang kinalaman ni Bb. Tremer doon? -Hindi mo ba nakikita?
-Siya ang may gawa ng kaguluhang ito. -Base sa aking… ating kalkulasyon--
Kailangan mong balaan ang mga tao.
-Ano? -Babahain ang sentro.
Ang sentro? Pero sa hilaga ang aming operasyon.
Naiintindihan kong ikinalulungkot mo
ang kinahinatnan ng iyong operasyon sa Domaniewo.
Ang pagkakaiba ng antas sa Wroclaw ay magdudulot ng pagtambak sa Olawa.
Hindi aagos palayo ang tubig, at liligwak ito sa doon sa sentro.
Tatangayin ng Oder ang tubig mula sa Ilog Olawa.
Hindi. Tingnan mo ang mga antas. Ito ay pisika, G. Nowak.
-Propesor Nowak! -Kung anuman. Pisika pa rin ito, tama?
Pantasya ang sinasabi mo at hindi pisika.
Hayaan mong…
-Mam! -Nasisiraan ka na ba?!
Ganyan ang magiging hitsura, mga ginoo! Palarin kayo!
Bb. Tremer!
TELEBISYONG MERKURY
Jaśmina!
Saan ka pupunta?
Tinatanong kita?
Ilikas mo ang batang nasa bunggalo sa Biskupin, okey?!
Huminahon ka nga. 'Di bibilis ang asensor kahit maka-ilang pindot ka pa riyan.
Bumalik na tayo sa himpilan at pag-usapan ang mga pwedeng gawin bilang maygulang.
Ano pa ang mga pwedeng gawin?
Tatlong beses sa normal ang bilis ng daloy ng tubig.
-Wala nang ibang paraan, Kuba! -Kaya nga mag-isip ka.
-Imbis na layasan mo kami. -Mag-isip kasama ng tarantadong si Nowak?
Payong-kaibigan lang, bumili kayo ng mga salbabida.
Putang ina!
-Hindi mo ako pwedeng iwan ngayon. -Pwede. At gagawin ko.
Pakiusap…
Hahayaan mo ba akong makita si Klara?
Tungkol pala riyan ang lahat ng ito.
Kinailangan pa ng baha para lang magpakita ka.
Kinailangan pa ng baha para lang tawagan mo ako.
Hindi pwede.
Pakiusap. Malinis na… Dalawang taon na akong malinis.
At ang gamot na laman ng bag mo ay para sa ubo, ganoon ba?
Putang ina mo.
-May iba ka pang tungkulin sa pamilya! -'Tang ina mo.
Jaśmina, sandali.
Ano iyon? Nagmamadali ako.
Pwede kitang ipagmaneho, isakay…
Ano ang kapalit?
005, banggaan sa Świdnicka.
Kopya. Nariyan na kami sa loob ng dalawang minuto.
-Legal ba ito? -Ewan ko.
Hindi encrypted ang frequency. Bahala sila.
Bale…
ang Wroclaw ay maaaring matulad sa Klodzko?
Mas malala. Isa lang ang ilog sa Klodzko. Lima ang sa atin.
Ang mga alon ng limang ilog ay magsasama-sama.
Lulubog itong lungsod.
Ang Japanese Garden, mga bahay na inayos para sa Santo Papa…
Mabubura ang lungsod na ito sa mapa.
Lumiko ka rito, mas mabilis.
Sabi na nga ba't taga-Wroclaw ka.
Pwede mo ba akong ibaba?
-Dito? Wala namang pupuntahan dito. -Ibaba mo na lang ako.
Okey.
Jaśmina, pasensya ka na kung may nasabi akong mali.
Wala naman, huwag kang mag-alala.
Siya nga pala, kung may gusto ka pang ibahagi…
Salamat sa libreng sakay. Paalam.
Makikita mo namang abala ang lahat ng mga doktor.
Tanging si Dr. Bialkowski lamang ang libre ngayon.
Kung gano'n, itakda mo ang pagbisita ko sa kanya.
-Pero isa siyang urologo. -Tamang-tama.
Nang walang referral? Tingnan natin.
-Pauuwiin na ang dalawang pasyente. -Pakiusap…
Bb. Tremer?
Sumunod ka sa akin.
Ilang bote ang kailangan mo?
Dalawa. Tatlo.
Gaano katagal mo nang iniinom iyon?
Dalawang taon.
Pero binababaan ko ang dosis.
Hindi kaya oras na para ibaba ang dosis sa wala?
Kasi… Walang tamang tiyempo.
Alam mo, ang sabi ng mga tao, "Nagsisimula ang ligaya sa dulo ng takot."
Napakaganda. Isusulat ko iyan.
Salamat.
Kung sakali, handa na ba ang ospital sa paglikas?
Hindi pa ako inaalerto ng punong-himpilan.
Kapag inalerto ka nila, huli na ang lahat. Hindi nila alam ang ginagawa nila.
Kumusta!
-Aba, ikaw pala. -Oo…
Sa ospital na ito namamalagi ang ama ko.
Ay, oo nga pala.
-At kumusta naman siya? -Mabuti naman, salamat.
Ano nga pala ang pakay mo rito?
Nagpatingin lang, alam mo na.
Maaari ba akong makahingi ng isa?
Heto.
Ay, huling piraso na pala iyan.
Kunin mo na. May isang pakete pa ako sa bag. Heto.
Kumusta naman ang tungkol sa baha?
Subukan mong ilabas ang ama mo bago mag-Linggo.
Ganoon ang lagay ng baha.
Kailangan ko nang umalis. Paalam.
Ano ang dapat nating gawin, Propesor Nowak?
Bale… Mahirap magbigay ng isang malabong sagot.
Hindi dapat magdesisyon base sa malalabong impormasyon.
Paano kung daraan talaga ang tubig sa sentro?
Pa-hilaga ang daan no'n. Ilang beses ko bang dapat sabihin?
Pero ang Ilog Olawa…
Manahimik ka na, Piepka, pwede ba?!
Janek.
Janek…
Janek!
-Koronel! -Ano iyon?
Kailangang i-seguro ang Strachocin.
-Marahil pati na rin ang Kowale. -"Marahil"? Oo ba o hindi?
Pareho na nang makasiguro.
Tulad nga ng sabi nila, "Daig ng maagap ang masipag."
Sige, magdaragdag kami ng mga yunit mula sa mga bumbero at militar.
Magandang umaga…
Paumanhin, Andrzej. Ang pulisya. Syempre, mula sa pulisya.
…ikansela ang aming iskedyul upang iulat ang emerhensiya sa Wroclaw.
Ayon sa mga 'di opisyal na impormasyon na may kinalaman sa punong-himpilan,
ang makasaysayang sentro ng lungsod ay nanganganib na bahain.
-Tremer. Putang ina. -…Ibabalita namin ang mga pagbabago.
Huwag kang matakot, mam. Lumakad ka lang.
Isa itong lumang Alemang kalo.
Pero ang lubid ay Polako, tama?
Mukha namang Polako.
PANGANIB NG PAGBAHA. LISANIN NA ANG BAHAY AGAD-AGAD. HOUSING BOARD.
PAMILIHAN NI BASIA GROSERI - ALAK
Jaśmina?
Diyos ko! Ikaw ba talaga iyan?
Oo, ako ito.
Ano ang sabi ng mama mo noong nakita ka niya?
Sigurado akong masaya siya, ano?
A. Si Mama ay si Mama.
Gaano katagal na itong pamillihan mo?
Tatlong taon na sa Agosto.
Mayroong rentahan ng bidyo si Kazio rito,
pero nagsara iyon nang naglabasan ang mga legal na bala sa merkado.
Nagkaroon siya ng atherosclerosis at buong araw na lang nakaupo sa bahay.
Doon pa rin ba kayo nakatira isang palapag sa itaas ni Mama?
Hindi ako kailanman lilipat.
Matutuwa si Beata na makita ka.
Siya ang nars sa ward sa kagawaran ng kardyolohiya sa Traugutta, alam mo ba?
Nakamit niya ang matagal niyang inasam. Ang pagtatrabaho sa ospital.
-Paumanhin, may aasikaso ba sa akin? -Papunta na riyan.
Bb. Basia…
maaari bang manatili muna si Mama sa inyo sa itaas nang ilang araw?
-Sinabi ko na kay Kuba na tutulong ako. -Kuba?
Hindi niya nabanggit na darating ka.
Nakiusap lang siyang puntahan ko ang mama mo.
Ang punto ay dalhin siya sa itaas mula sa unang palapag.
Ilang araw lang naman.
Kung gano'n, totoo ang sinasabi nila tungkol sa baha?
Hindi ko alam kung ano ang sinasabi nila, pero hindi maganda ang mangyayari.
Pero paano natin siya ilalabas?
-Mam, nagmamadali ako! -Oo, heto na ako.
Gagawin niya kung ano ang sasabihin mo, Gng. Basia.
Babayaran ko ang lahat, 'wag kang mag-alala. Mauna na ako. Paalam.
Teka! Imposibleng maalalayan ko siyang mag-isa.
Ano iyon?
Subukan mo ang mga ito. Mula sa sarili mong hardin.
Iwan mo na ako. Musmos ba ako o kung ano?
Bakit ba labas-masok sila rito?
Noon naman, naghihingalo ka na at nagkakape lang sila.
Hindi ko alam.
-Magandang umaga! -Magandang umaga.
Lumabas muna kayo. Susuriin namin ang pasyente.
Okey. Kumusta ang iyong lagay?
-Ano? -Kumusta ang pakiramdam mo?
Mas mabuti noon.
Itong komosyon sa ospital ngayong araw, ano ba ang mayroon?
Komosyon? Trabaho lang, gaya nang ibang araw.
Naku. Sige, furosemide at dobutamine dalawang beses kada araw.
Ibigay sa pamamagitan ng infusion pump.
Palarin ka, G. Rębacz.
-Uy, kumusta ka ngayong araw? -Kumusta.
-Mabuti naman. -Mabuti naman?
Okey, kunin ninyo ang pangbomba mula sa ikalawang palapag.
Doktor, makabubuti kaya kung iuwi ko na lang si Papa?
Iuwi?! Hindi tumutugon sa gamutan ang ama ninyo.
Nabalitaan ko ang nagbabadyang pagbaha sa Wroclaw.
Mas magiging ligtas siya sa bahay, tama?
Ang mga pasyente na malala ang lagay ay mananatili rito.
Maaari akong mag-renta ng pribadong ambulansiya para bukas.
Masyadong mahina ang ama ninyo. Hindi siya makakauwi nang buhay.
Siguro'y bubuti ang pakiramdam niya sa loob ng dalawa o tatlong araw.
Diyos ko! Ano'ng ginagawa mo, Pa? Ano ba ang ginagawa mo?
Tingin mo ba ay hindi ko alam kung ano ang nangyayari dito?
Nag-iimpake ang ospital dahil parating na ang Oder.
Walang nag-iimpake ng kahit ano. Magpahinga ka na.
Paano na ang bahay?
Ano ang nangyayari dito?
Paano na…
-Umaasta ka na parang bata. -Paano na ang bahay?
-Ayos lang ang lahat.
Inaayos ko ito. Makikita mo pag-uwi mo.
Huwag mo munang alalahanin ang bahay.
Anak…
Ang bahay na iyon ay higit pa sa bunton ng mga ladrilyo at bubong.
Alam ko, Pa. Alam ko.
Kung kaya't hindi mo na ito makikilala pagkatapos ng pag-aayos.
Magiging napakaganda nito.
Umuwi ka na, anak.
Pakiusap, umuwi ka na.
Sige na.
Paalam, Pa.
Sinabi sa akin ng iyong sekretarya kung saan ka matatagpuan.
Tumatakbo ako rito para linawin ang isip ko.
Ayon kay Propesor Nowak, ang tubig ay hindi daraan sa sentro.
Ang mahalaga ay ang sinasabi ng midya, hindi ang sinasabi niya.
Sino ang nagsiwalat? Ang iyong kaibigan, si Tremer?
Ang totoo niyan, hindi na iyon mahalaga.
Kailangan mong pumunta sa hilaga ng lungsod.
Susundan ka ng midya doon.
Palagay mo ay pakakalmahin no'n ang mga tao sa sentro?
Magsuot ka ng damit na angkop para sa sakuna.
Sa ngayon, ako na muna ang bahala sa mga suplay.
MAARAW NA HINAHARAP PARA SA POLAND
Macioszek, halika na.
At nasaan na ang mga sako ng buhangin?
Macioszek! Nasaan na ang mga sako ng buhangin?
Ang mga sako ng buhangin, bale…
Siguro ay nasa kabilang bodega?
-Ano ang mga ito? -Ang mga sako ng buhangin.
Pinaglololoko mo ba ako?
Mismo, Macioszek. Pinaglololoko mo ba kami?
-Nasaan na ang iba? -Nasa lugar ng pagsasanay.
Nasa lintik na lugar ng pagsasanay!
Mayroon kayong Lugol's iodine, pero wala kayong mga sako ng buhangin?!
Huwag kang mabahala, G. Marczak. "Huminahon at tayo'y bumangon."
Mayroon man lang ba tayong buhangin?
Napakaraming buhanginan sa Wroclaw!
Ser, mayroong minahan ng buhangin ang bayaw ko. Baka matulungan niya tayo.
Bakit ngayon mo lang ito sinabi sa akin, Macioszek?
Tawagan mo siya para magpadala ng buhangin. Babayaran natin.
Pambihira.
Salamat.
Magandang gabi. Ang sunod na tren pa-Elbląg, salamat.
Ang susunod ay lalarga mamayang 11:20 pm.
Pero mga berth ticket na lang ang natitira.
Pwede na iyon.
Napagtanto naming matindi ang pagkabahala
nang makita naming lumilikas ang mga tao mula sa kalapit na rehiyon.
Mga binibini't ginoo, pakiusap, huwag kayong mataranta.
Ligtas ang Wroclaw, nakaantabay kami sa sitwasyon.
-Pupunta ako doon at… -Kalokohan.
Salamat.
Mabuti't naabutan kita. Mayroong naghihintay sa'yo sa kapihan.
Sa akin?
Kumusta!
Kumusta.
Nasaan na ang papa mo?
Nasa punong-himpilan, malamang.
Dito ka muna, ikukuha kita ng maiinom.
Paumanhin! Maaaring ba akong makigamit ng telepono?
Salamat.
May ganyan ding panlamig si Papa.
Pero tsapa ng Anarkiya ang nakalagay.
Ano talaga ang ginagawa mo rito?
Gusto kong alamin kung gaano mo kakilala si Papa.
Magkasama kami sa trabaho, kaya medyo kilala ko siya.
Pero pangalan ang tawagan ninyo.
"Binibini" pa rin ang tawag niya sa kanang-kamay niya
kahit pa nakikitulog siya sa bahay nito.
Magkaklase kami noon.
E di kilala mo rin ang nanay ko?
Paano ka nakapunta rito?
Nag-taksi ako.
Tinawagan kita.
Alam mong grounded ka na buong buhay mo, 'di ba?
Pwede bang kalahati lang?
Naroon sa labas ang kotse. Susunod ako.
Paalam, Klara.
-Huminahon ka, wala akong sinabi sa kanya. -Hindi siya tanga.
-Sigurado ako riyan, -Ano ang itinanong niya sa'yo?
-Kung paano tayo nagkakilala. -Putang ina.
Diyos ko naman! Huminahon ka, wala akong sinabi sa kanya.
Aalis na rin naman ako.
-Hindi pwede. -Pwede.
Hayaan na nating ganito ang mga bagay-bagay.
Isa lang ang hiling ko. Dalhin mo siya kung saang ligtas, malayo sa Biskupin.
Hindi ka pa rin talaga nagbabago.
Pupunta ka rito, gagawa ng gulo,
at aalis kapag nagkagipitan na.
-Hindi ko sinasadya. -Pero nagawa na ang pinsala. Sandali!
Baka naman pwede nating pag-usapan?
Ano ang kailangan pag-usapan, ha?
Wala namang pag-uusapan. Tama ka. Hindi…
Hindi pa ako handa para dito.
PASUGALAN
At ano ang sasabihin ko sa kanya?
Isa kang pulitiko.
May maiisip kang dahilan.
Tingnan ninyo! Mayroong baka!
Ano ba ang pinagsasasabi mo?
-Totoo, isang baka! -Putang ina!
Mayroong baka! Tingnan ninyo!
Hoy, ganda, may barya ka ba riyan?
Trema?
Ano ba, Trema? 'Di mo na nakikilala ang mga kaibigan mo?
Ako ito, si Goma.
Hindi kita kilala. Lubayan mo ako.
Paumanhin! Nasaan na ang mga tren?
Itinigil ang operasyon.
Binaha na ang mga riles sa pagitan ng Opole at Wroclaw.
Salamat!
-Pakihintay ako rito, salamat. -Sige.
BIYERNES, IKA-11 NG HULYO 1997, KĘTY
RILES NG ESTADO NG ALEMANYA PUNONG-HIMPILAN SA WROCLAW
Paumanhin…
Paumanhin!
May hinahanap akong Beata Kozarowicz,
ang nars sa ward ng kagawaran ng kardyolohiya,
Kailangan ko siyang makausap tungkol sa mahalagang bagay.
Pakiusap.
Sino ang sasabihin kong naghahanap sa kanya?
Jaśmina.
-Jaśka! -Beti!
Buhay ka.
Mukha nga.
-Kumusta ka na? -Ako? Ayos lang ako.
-At ikaw? -Ayos lang.
Makinig ka. May lalaking namamalagi sa ward mo. Rębacz.
Kailangan… ko siyang makausap.
-Alam mong kamag-anak lang ang pwede. -Alam ko, Beti.
Pero mahalaga talaga ito. Napakahalaga.
G. Rębacz?
Nagising ko ba kayo?
Mam, lagpas alas-diyes na sa araw ng Biyernes.
Ako si Jaśmina Tremer, isang hydrologist ng Akdemya ng Agham ng Polonya.
Nakapunta ako sa inyong bahay sa Kęty.
Pinapasok ako ng anak ninyo.
Para saan.
Nagtatrabaho ako para sa Punong-Himpilan ng Sakuna.
Pinag-aaralan namin ang mga antas ng tubig sa ilalim ng lupa malapit sa Wroclaw.
Mayroong flyover na kalapit ng bahay ninyo.
Ang mga tren mula Wroclaw papuntang Opole ay doon dumaraan noon, tama?
Oo, bago mag-1903.
Nakita ko rin ang imbakan ng tubig malapit sa bahay ninyo.
Mayroon ding kreyn ng tubig.
Kreyn ng tubig?
Noong panahon ng mga Aleman,
ang bahay ay pag-aari ng kompanya ng tren.
Doon inilunsad ang mga makinang de-singaw.
Bale mayroon doong sahig ng ilog noon.
Nakita ko ang stream gauge.
Bakit kailangan mong alamin ang lahat ng ito?
Patawad.
Salamat. Malaki ang naitulong ninyo.
Hindi ka pa umaalis.
Hindi pa nga.
Ano iyon?
Sa Kęty, sinusubukan ng ilog na bumalik sa dati nitong sahig.
-Dumaraan ito sa lupa. -At?
Kailangan ninyong pasabugin ang mga sabal doon.
Sa Kęty? Nasisiraan ka na ba?
May mga taong nakatira doon. Hindi ba pwedeng sa ibang lugar?
Hindi, hindi pwede sa ibang lugar.
Iyon ang huling kurba ng Oder bago ito dumaloy papuntang Wrocław.
Paano kung mali ka na naman?
Dati iyong kapatagang-bahaan.
Kung pasasabugin ninyo ang mga sabal, mababawasan ang alon, ligtas ang Wroclaw.
Ay, Kuba!
G. Marczak, narito ang ikalawang ministro. Naghihintay sa silid pangkomperensiya.
Wala nang ibang pagkakataon, Kuba.
Pakihanda ang mga dokumentong kailangan sa pagpapasabog ng sabal para kay Czacki.
Kailangan niyang ihanda ang mga sundalo.
Sasamahan mo sila. Ideya mo, kaya ikaw ang mamamahala.
Heto, sa rehiyong ito…
Aba! At heto na ang ating tagapagmana.
Kumusta.
Aalis muna siguro…
Oo, tama. Kailangan naming dalawang mag-usap.
Pambihirang gulo ang mayroon ka rito, G. Marczak.
Ministro, kung anuman ang sinabi ni Propesor Nowak…
Nabalitaan kong nagdala ka ng babae mula sa Żuławy na nagkakalat.
Tinutulungan niya kaming pamahalaan ang baha.
Kritikal ang sitwasyon. Kailangan na nating umaksyon.
Heto ang permisong hiningi ninyo, ser.
Salamat, Bb. Maja.
Ano ang permisong ito?
Ang permiso para sa militar.
Kailangang pasabugin ang mga sabal ng Kęty nang sa gayon ay ligtas ang Wrcolaw.
Siniguro na sa akin ni Propesor Nowak. Ligtas ang Wroclaw.
Hindi sinasabi ni Propesor Nowak ang buong katotohanan.
Ano ba ang pakialam mo? Hindi ba't isa siyang eksperto?
Oo. Tapos?
Minsan na ninyong minadali ang operasyon sa Domaniewo.
Isang pagkakamali ang Domaniewo.
Kung pasasabugin ninyo ang mga sabal na iyon,
matatabunan kayo ng dumi hanggang mga tainga ninyo.
Tama ba ako, Bb. Maja?
Mas mabuti na iyon kaysa malunod sa tubig ang sentro ng lungsod.
Nakikinita ko na ang ulo ng mga balita. "Nilunod ng awtoridad ang mga magsasaka."
Alam mo ba kung ilan ang mga magsasaka sa Polonya?
Hindi mo alam. Hayaan mong sabihin ko sa'yo.
Lintik sa rami.
Habang wala pa sa kalahating milyon ang mga residente ng Wroclaw.
E, ano ang dapat kong gawin? Itigil ang operasyon?
Huwag kang magpatawa.
Ano ang magiging dating kung hindi natin poprotektahan ang lungsod
tatlong buwan bago ang eleksyon?
Ministro, hindi mo maaaring makuha ang lahat ng mga bagay na gusto mo.
G. Marczak…
Sa pulitika, makukuha mo ang kahit na ano.
Mukhang ang pinakamalaking benepisyo ng bagong Polonya ay ang malayang midya.
Kaya kung nasa panig natin sila, gamitin natin sila.
Bigyan mo ng pagkakataon ang mga taong ipaglaban kanilang mga ari-arian.
Pero paano ang Wroclaw?
Nasa iyo ang lagda ni Nowak, tama?
Kung ang mga tao ng Kęty ang magdudulot ng baha sa lungsod,
sa kanila mabubunton ang sisi.
Ayusin mo ang desisyon, G. Marczak.
Ano sa palagay mo?
Hindi iyon magandang ideya.
…mga residente ng Kęty at ng paligid nito.
Kinumpirma ng Punong-Himpilan ng Sakuna
na ang mga sabal sa Kęty ay pasasabugin.
Ang operasyong ito ang inaasahang sasalba sa sentro ng lungsod mula sa bahang
idudulot ng paparating na alon.
Heto ang pinakahuling ulat-panahon…
KAGAWARAN NG MGA BOLUNTARYONG BUMBERO SA KĘTY
Mga kasama, gusto raw nilang lunurin ang Kęty ayon sa telebisyon.
Kunin ninyo ang mga sirena at ang mga megaphone.
Szpak! Szpak, buksan mo ang pinto!
Narinig ko sa telebisyon! Dalian ninyo!
-Napanood mo? -Sa telebisyon?
-Oo! -Papuntahin ninyo ang lahat sa mga sabal!
WALANG HAYOP ANG NASAKTAN SA PAGLIKHA NG SERYE.
ANG SERYENG ITO'Y ARTISTIKONG PAGLALARAWAN HANGO SA MGA TUNAY NA PANGYAYARI.
ANG LAHAT NG MGA KARAKTER AY NILIKHA PARA SA NATURANG KWENTO.
Ang pagsasalin ng subtitle ay ginawa ni Sabrina Sanchez